Thanatos met vlerke en ’n swaard, Efese (omstreeks 325–300 v.C.
Thanatos (Grieks: Θάνατος; dood) was in die Griekse mitologie die verpersoonliking van die Dood. Hy was ’n mindere figuur waarna dikwels verwys word, maar wat selde persoonlik verskyn het.
Hy was die seun van Nyx (Nag) en Erebos (Duisternis) en ’n tweelingbroer van Hypnos (Slaap). Onder sy broers en susters was negatiewe verpersoonlikings soos Momos (blaam), Moros (noodlot), Nemesis (vergelding), Apate (misleiding), Geras (ouderdom) en Eris (onmin), en selfs Charon (wat die veerboot na Hades bestuur het).
Soms word genoem dat Thanatos vereenselwig word met vreedsame sterftes, terwyl die bloeddorstige Keres gewelddadige sterftes verteenwoordig het. Sy pligte as gids vir afgestorwenes is soms oorgeneem deur Hermes en sommige reken hy was bloot ’n aspek van Hermes wat later van hom onderskei is.
Thanatos is soms beskou ss genadeloos en baie mense het hom gehaat, maar hy kon maklik uitoorlê word, soos wat die skelm koning Sisyphos van Korinte gedoen het. Zeus het Thanatos opdrag gegee om Sisyphos in kettings na Tartaros te neem. Sisyphos het Thanatos skelm gevra om die kettings uit te toets om te kyk hoe hulle werk. Toe het hy Thanatos vasgebind en hom gedreig. Dit het ’n groot bohaai veroorsaak en niemand k